Tazota

Ene tazota (e-n e-n amazir , parey e-n arabe marokin  u adon cazota), c' est ene sôre di rond bastimint si setchès pires (pires sins moirtî ni cimint), k' on voet do costé d' El Djadida (payis des Douccala), å Marok.

 Etimolodjeye 
Li mot vént, sins manke, di l' amazir:
 Dins l' payis d' Rachidia, li minme mot, ⵜⴰⵣⵓⵟⴰ, vout dire ene grande parfonde schiele di bwès, po boere li spesse sope.
 Après Azrou, c' est ene ronde coirbeye å pwin avou on tchapea chinwès
 Dilé Sidi Yahya do Rharb, payis asteure arabicåzant, mins k' a dvou djåzer tamazir do Mîtrin Atlasse lontins, gn a on viyaedje ki s' lome تّازوطات (t-tazoTat, les tazotas).

 Discrijhaedje 
Gn a l' air d' awè deus astaedjes, did foû, ca gn a on rastroetixhaedje å mitan. Mins did dins, c' est ene copale ås paroezes arondeyes, avou kékes trôs po fé fniesse.

Gn a des montêyes po-a aler sol pazea inte li dzeu et li dzo.

Gn a èn ouxh avou on stocaesse soûmint ådzeu.

Les meurs fwaiynut dipus d' on mete di spès.

 Uzaedjes 
Les tazotas estént eployeyes come dimorance po les djins, å cmince. Il î fjheut foirt frisse tins do waernu, et nén trop froed e l' ivier.

Pu, asteure, on n' s' è sieve pus ki come sitåve ou come gregne (po mete do strin).

N a ene tazota k' a divnou on djîsse e viyaedje.

 Istwere 
Elle estént ddja la do tins des Francès (1912-1956), et les temoens d' adon les cnoxhént dedja e 19inme sieke. Li no amazir shonne mostrer ki elle ont stî batijheyes do trevéns ki les djins des Douccala cåzént co amazir.

Les tazotas d' asteure ont stî basteyes disk' ezès anêyes 1960. Les dierins bastixheus sont asteure foirt vîs. N' a pus nouk k' endè sait basti.

 Wårdaedje 
Bråmint des tazotas toumèt e blesse. 

Gn a nou programe po les wårder.


 Papî so les tazotas 
  Les tazotas et les toufris de l'arrière-pays d'El-Jadida (Maroc) / The Tazotas and Toufris of the Hinterland of El-Jadida in Morocco

Categoreye:Marok
Categoreye:Bastimints